Ericu950/Stoicheia-meter-silver huggingface dataset:
ταῦτα τοὺς εἰδότας ὑπομιμνήσκω καὶ πρὸς τοὺς εἰδότας λέγω , ἵνα μή τις λάθρᾳ δέξηται τὸν ἰὸν τῆς αἱρέσεως , ἵνα μή τις τῶν ἀκεραίων ἐκδῷ τὴν ἀκοὴν πρὸς τὴν ἀπάτην .
Οὐκ ἀνέλαβεν , φησί , τὸν νοῦν .
διὰ τι 0 ;
ὡς μέλλοντα διαστρέφειν καὶ θολοῦν τὴν οἰκονομίαν 0 .
διὰ τί οὖν καὶ τὴν σάρκα ταύτην ἀνέλαβεν ;
ὁ γὰρ Παῦλος οὐ λέγει τὰ ἔργα τοῦ νοῦ τὰ ἁμαρτήματα εἶναι ἀλλὰ τῇ σαρκὶ πᾶσαν ἐπέγραψεν τὴν ἁμαρτίαν καὶ οὐ τῷ νῷ .
φανερὰ γάρ φησιν ἐστὶ τὰ ἔργα τῆς σαρκὸς , ἅτινά ἐστι πορνεία , μοιχεία καὶ τὰ ἑξῆς .
διὰ τί οὖν τὴν ἁμαρτωλὸν ἀνέλαβεν σάρκα , εἰ ἀντίκειται ἡ σὰρξ τῷ πνεύματι ;
τίνος ἕνεκεν τὴν ἀντικειμένην ἀνέλαβεν , ἀλλ ἔσβεσε τὴν ἀντίστασιν τῆς σαρκὸς καὶ ἐποίησεν ἠρεμεῖν ;
Οὐκοῦν καὶ τὸν νοῦν ὁμοίως ἐποίησεν ἠρεμεῖν ;
ὢ τῆς ἀνοίας , ἄνθρωπε 0 .
Οἶνος μεταβάλλει νοῦν ·
θεὸς οὐ μεταβάλλει τὸν νοῦν ;
ἀλλ ἡ μὲν ἄνοια γελάσθω , τὰ δὲ θεῖα κηρυττέσθω .
ἦν τοίνυν ἐν τῇ τοῦ σωτῆρος σαρκὶ ὁ νοῦς ὁ ἀνθρώπινος , οὐκ ἐλογίζετο δὲ τὰ ἀνθρώπινα ὥσπερ καὶ ἡ σάρξ 0 .
ἡ μὲν σὰρξ ἀνθρωπίνη ὑπερέβαινε δὲ τῇ ὑπερκοσμίᾳ δυνάμει .
καὶ ἵνα σοι τρανὴν καὶ ἀσύγχυτον παραδῶ τὴν εἰκόνα , λάβε μοι , παρακαλῶ , μετὰ μακροθυμίας τῶν εἰρημένων τὰς ἀποδείξεις .
ἔστιν ἐν τῇ σαρκὶ πάθη τὰ ἐκτὸς ἁμαρτίας ·
ἔστι πάθη τὰ ἐντὸς ἁμαρτίας .
ὁμοίως καὶ ἐν τῇ ψυχῇ ἔστι πάθη ἐκτὸς ἁμαρτίας , ἔστι πάθη ἐντὸς ἁμαρτίας .
πάθη σαρκὸς ἐκτὸς ἁμαρτὶας τὸ πεινᾶν , τὸ διψᾶν , τὸ καθεύδειν 0 .
ταῦτα πάθη μέν ἐστι πλὴν οὐχ ἁμαρτίας , ἀλλ ἀσθενείας σαρκικῆς .
τὸ πεινᾶν , τὸ διψᾶν , τὸ καθεύδειν , τὸ κοπιᾶν βαδίζοντα , καὶ ἄλλα πολλὰ τούτων συγγενῆ 0 .
ἔστι δὲ ἄλλα πάθη σαρκός ·
ἀκολασία , ἐμπαθὴς ὀφθαλμὸς κακῶς βλέπων περιεργαζόμενος ἀλλότρια πρόσωπα , γλῶττα φθεγγομένη δόλια , χεῖρες ἐκτεινόμεναι πρὸς ὕβριν 0 .
ταῦτα ἁμαρτίας ἔργα 0 .
Εὑρήσομεν τοίνυν τὸν σωτῆρα τῶν μὲν εἰς ἁμαρτίαν φερόντων παθῶν πάντη καὶ πάντων ἀνώτερον κατὰ τῆς σαρκός , τῶν δὲ τὴν ἀσθένειαν γνωριζόντων ἐντὸς γενόμενον διὰ τὴν οἰκονομίαν .
καὶ γὰρ ἐπείνησεν ·
νηστεύσας γὰρ ἡμέρας τεσσαράκοντα ὕστερον ἐπείνασε .
καὶ διψήσας ᾔτησεν ὕδωρ παρὰ τῆς Σαμαρείτιδος , καὶ ὁδεύσας ἐκοπίασεν ἐν τῷ ὁδῷ ·
ἐκοπίασεν ἡ μὴ κοπιῶσα φύσις , ἐπείνασε ὁ πάντας τρέφων , ἐδίψησεν ὁ τὴν οἰκουμένην ἀρδεύων , ἐκοιμήθη ὁ κοιμίζων τὰ κύματα .
ἔδειξε πάντα τὰ πάθη τῆς σαρκὸς χωρὶς ἁμαρτίας .
τὰ δὲ ἐντὸς ἁμαρτίας οὐκ ἐποίησεν ὅς φησιν οὐκ ἐποίησεν ἁμαρτίαν οὐ δὲ εὑρέθη δόλος ἐν τῷ στόματι αὐτοῦ .
Εἶδες αὐτὸν κοινωνήσαντα τοῖς πάθεσι τῆς σαρκὸς τοῖς ἐκτὸς ἁμαρτίας .
βλέπε αὐτὸν κοινωνήσαντα τοῖς πάθεσι τῆς ψυχῆς τοῖς ἐκτὸς ἁμαρτίας .
πάθη ψυχῆς εἰς ἁμαρτίαν λογιζόμενα 0 ·
λογισμοὶ πονηροί , ἐνθυμήσεις αἰσχραί 0 .
ταῦτα πάθη ψυχῆς ῥεπούσης κατὰ τὴν αὐθαίρετον ἐξουσίαν εἰς ἁμαρτίαν 0 .
ἔστι δὲ αὐτῆς ἄλλα πάθη τὰ ἐκτὸς ἁμαρτίας ·
λύπη καὶ δειλία καὶ φόβος .
Οὐδεὶς ὡς δειλὸς κατεκρίθη 0 ·
οὐδεὶς διὰ φόβον ἀποδοκιμάσθη ·
οὐδεὶς διὰ λύπην ἠτιμάσθη .
κοινὰ γὰρ ταῦτα πάθη τῆς φύσεως καὶ ἀνέγκλητα τὰ πάθη τῆς ψυχῆς τὰ ἐκτὸς ἁμαρτίας 0 .
ὥσπερ οὐκ ἐκοινώνησε τοῖς πάθεσι τῆς σαρκὸς τοῖς ἐκτὸς ἁμαρτίας , οὕτως ἐκοινώνησε καὶ τοῖς πάθεσι τῆς ψυχῆς τοῖς ἐκτὸς ἁμαρτίας .
Αὐτοῦ λέγοντος ἄκουε ·
περίλυπός ἐστιν ἡ ψυχή μου ἕως θανάτου καὶ πάλιν ·
ἡ ψυχή μου τετάρακται .
ταραχὴ δὲ φόβου ἐνέργεια 0 .
ἐφοβήθη ἡ σάρξ , τὸ ἀνθρώπινον σκεῦος .
ἐφοβήθη τοῦ θανάτου τὴν πεῖραν .
διευκρινεῖ καὶ αὐτὸς καὶ σαφῶς παρίστησιν ὅτι οὐ τὸ πνεῦμα τὸ θεῖον ἐδειλίασεν , ἀλλ ἡ σὰρξ τὴν ἑαυτῆς ἀσθένειαν ἐπέγνω .
τὸ πνεῦμά φησιν πρόθυμον , ἡ δὲ σὰρξ ἀσθενής 0 .
ἐλυπήθη καὶ ἐταράχθη .
ἐνταῦθα πρόσεχε ἀκριβῶς , ὁ λέγων μὴ εἶναι νοῦν ἀνθρώπινον ἐν τῇ τοῦ σωτῆρος σαρκί .
Αὐτὸς εἶπεν ὅτι καὶ ἐλυπήθη καὶ ἐταράχθη .
ἢ δὸς τὸν νοῦν τὸν κατὰ φύσιν ταραττόμενον καὶ λυπούμενον ἢ τοῦτον ἐκβαλὼν καὶ θεὸν ἀντεισάγων ἀντὶ τοῦ λογισμοῦ τῷ θεῷ περιάπτεις τὰ πάθη .
ἄνευ τοῦ νοῦ ἡ ψυχὴ λυπεῖται καὶ δειλιᾷ καὶ ταράττεται .
τῶν ἀμηχάνων τοῦτο 0 .
καὶ ἐξ αὐτῆς παριστῶ τῆς πείρας τὸν ἔλεγχον .
τὰ βρέφη ὁμολογουμένως καὶ ψυχὴν ἔχει καὶ σῶμα .
ὁ δὲ νοῦς παρ αὐτοῖς μέν ἐστιν , οὐδέπω δὲ ἐτρανώθη .
ἔστι μέν , οὐδέπω τὴν ἰδίαν ἐνέργειαν ἔλαβε .
καὶ ὥσπερ ἡ γλῶττα εὐθέως μὲν τῷ παιδίῳ συντίκτεται , τὸ δὲ λαλεῖν οὐδέπω παρὰ τῆς φύσεως ἔλαβεν , ἀλλ ἔστιν ὄργανον λόγου καὶ λόγον οὐκ ἔχει , οὕτως καὶ ὁ νοῦς εὐθέως μὲν τῇ ψυχῇ ἐμφύεται , ἀλλ οὐκ εὐθέως λαμβάνει τὴν ἐνέργειαν .
χρόνου δὲ προϊόντος καὶ ὁ νοῦς διεγείρεται καὶ ἡ γλῶττα γυμνάζεται .
ἐὰν μέντοι τὰ βρέφη παιδικήν ἔχει κατάστασιν καὶ οὐδέπω νοῦν ἔλαβε διακριτικόν , ἀλλ ἔχει αὐτὸν κεκοιμισμένον τῇ ἀπειρίᾳ καὶ ἡσυχάζοντα τῇ ἀφελείᾳ , ἕως τότε οὔ τε φοβεῖται ἃ δεῖ φοβεῖσθαι , οὔ τε λυπεῖται ἐφ οἷς δεῖ λυπεῖσθαι , ἀλλὰ κ ἂν λυπῆται κ ἂν χαίρῃ , ἀλόγιστον ἔχει καὶ τὴν λύπην καὶ εὐφροσύνην .
Οἶδεν βρέφος ἐν ἡμέρᾳ πένθους γελᾶν κλαιόντων , οἶδεν αἰτεῖν ἄρτον πάντων πενθούντων .
ὁ γὰρ λογίζεται τὰ προκείμενα .
βλέπει τὸν πατέρα ἀποθανόντα καὶ οὐ λογίζεται τὴν συμφοράν .
βλέπει μητέρα κειμένην καὶ οὐ πλήττεται τῷ πάθει τῷ καταλαβόντι , ἀλλ ἡ ἀφέλεια εἰς ἀμεριμνίαν αὐτὸ ἄγει , καὶ ἐν πένθει μὲν οὐ ταράττεται , ἀλλὰ γελᾷ .
ἐν δὲ τοῖς ὁδοῖς , πολλάκις λῃστῶν ἐπελθόντων καὶ ξίφος γυμνωσάντων καὶ πάντων ἐν φόβῳ καταστάντων , τὸ βρέφος οὐ ταράττεται .
Οὐ γὰρ οἶδε πεῖραν ξίφους καὶ αἱμάτων καὶ φόνου .
ὁρῶν ὄφιν οὐκ ἀγωνιᾷ .
ὅρα πῦρ καὶ οὐ δειλιᾷ , ἀλλὰ τῇ φαιδρότητι χαῖρον καὶ χεῖρα πολλάκις εἰς τὸ πῦρ ἐμβάλλει .
Οὐκ ἐθέασω βρέφος ἐπιβάλλον τῷ λύχνῳ τὴν χεῖρα , τῇ φαιδρότητι προσέχον , τὴν δὲ καυστικὴν δύναμιν μὴ ἐξετάζων ;
ὥσπερ δὲ αὐτῷ οὐκ ἔνι τὰ λυπηρὰ πρὸς ταραχήν , οὕτω οὐ δὲ διεγείρει τὰ φαιδρὰ πρὸς εὐφροσύνην .
Οἶδεν βρέφος ἐν ἡμέρᾳ γάμου κλαίειν καὶ ὀδύρεσθαι καὶ σχετλιάζειν , καὶ οὔ τε τῇ χαρᾷ κοινωνεῖ ὡς ἀλόγιστον , οὔ τε τῇ λύπῃ 0 .
ἐπεὶ οὖν ἐκβάλλεις ἐκ τοῦ ἀνθρωπίνου σκεύους ὅπερ ἀνέλαβεν ὁ σωτὴρ τὸν νοῦν , ἢ δός μοι τὸν νοῦν τοῦτον τὸν λυπούμενον , ἢ τοῦτον ἐκβαλὼν τὴν θεότητα σαφῶς εἰσάγεις καὶ λυπουμένην καὶ ταραττομένην .
ἀπηυχόμην μὲν πάντας ὑμᾶς ἢ τὰ παρ ἐκείνων ἀκούειν ἢ τὰς ἑρμηνείας τὰς παρ ἐκείνοις .
Οὐκ ἤθελον γὰρ ὑμᾶς οὔ τε τὸ τραῦμα ἰδεῖν , οὔ τε τὴν ἔμπλαστρον τοῦ τραύματος .
ἐπειδὴ δὲ τὸ ἕλκος νέμεται , καὶ ἐν προσχήματι ὀρθοδοξίας τὴν κακοδοξίαν εἰσάγει καὶ λέγει τὸν Χριστὸν νοῦν μὴ ἀνειληφέναι , καὶ κατὰ τῶν ἀποστολικῶν καινοτομεῖ δογμάτων , ἀναγκαίως ταῦτα ἐγυμνάσαμεν , ἵνα κ ἀκείνους ἐπιστομίσωμεν καὶ ὑμᾶς ἀσφαλισώμεθα .
λάβε τὴν αὐθεντίαν τῆς πίστεως .
μάθε ὅτι πάντα ἄνθρωπον τὸν πεσόντα Χριστὸν ἀνέλαβεν καὶ ὅτι πᾶσαν τὴν φύσιν τὴν λυθεῖσαν πᾶσαν ἐκίνησεν .
μὴ γὰρ ἡ σὰρξ ἥμαρτε μόνη ;
μὴ ἡ ψυχὴ ἥμαρτε μόνη ;
μὴ ὁ νοῦς μόνος ἀλλότριος ἦν τῆς ἁμαρτίας ;
Εἰ μὲν οὖν μὴ μετέσχεν ἁμαρτίας ὁ νοῦς , οὐ δὲ θεραπείας ἐδεῖτο .
Οὐ γὰρ χρείαν ἔχουσιν οἱ ἰσχύοντες ἰατροῦ , ἀλλ οἱ κακῶς ἔχοντες .
Εἰ δὲ καὶ ὁ νοῦς ἐκοινώνησε τῇ ἁμαρτίᾳ , διὰ τί μερικῶς εἰσάγεις τὴν θεραπείαν ;
ἥμαρτε ψυχὴ καὶ ἐδεῖτο θεραπείας .
γέγραπτο γοῦν ·
ψυχὴ ἡ ἁμαρτάνουσα αὕτη ἀποθανεῖται .
καὶ ὅρα τὴν ἀκρίβειαν .
τὴν ἁμαρτίαν ἣν ὁ λόγος ἐπέγραψεν ἐνταῦθα τῇ ψυχῇ , ἀλλαχοῦ τῇ σαρκὶ λογίζεται , τῆς σαρκὸς καὶ τῆς διανοίας ὁμοῦ κατηγορῶν , ἵνα μή τις νομίσῃ ὅτι ἡ μὲν σὰρξ πονηρόν τι καθ ἑαυτήν ἐστι πλάσμα , ὁ δὲ νοῦς τῆς σαρκὸς ἀλλότριος καὶ τῶν ἁμαρτημάτων ἐλεύθερος 0 .
σαφῶς ὁ θεσπέσιος ἀπόστολος διαγορεύει ὧδέ πη λέγων ·
καὶ ἦμεν τέκνα φύσει ὀργῆς , ποιοῦντες τὰ θελήματα τῆς σαρκὸς καὶ τῶν διανοιῶν , ἵνα σαφῶς παραστήσῃ ὅτι καὶ ψυχὴ καὶ σῶμα καὶ ὁ νοῦς ἥμαρτεν .
καὶ ὅτι οὐ σὰρξ δέχεται μόνη φθοράν , ἀλλὰ καὶ ὁ νοῦς , λέγει πάλιν ἐν ἑτέρῳ ·
ἄνθρωποι κατεφθαρμένοι τὸν νοῦν 0 .
Εἰ τοίνυν καὶ ἡ σὰρξ ἥμαρτε καὶ ἡ ψυχὴ ἥμαρτε καὶ ὁ νοῦς ἐφθάρη , ὅλου τοῦ σκεύους φθαρέντος , διὰ τί μὴ ὅλον ἀνέλαβεν ;
ἀλλ  ἐὰν εἴπῃς , φησίν , ὁλόκληρον ἄνθρωπον , εἰς ἄνθρωπον ἔχεις τὰς ἐλπίδας .
ἄνθρωπον κηρύττω τὸν Χριστὸν καὶ οὐκ ἀρνοῦμαι , ἀλλ ἄνθρωπον καὶ θεόν , θεὸν διὰ τὴν ἀξίαν , ἄνθρωπον διὰ τὴν οἰκονομίαν 0 .
ἄνθρωπον καλῶ διὰ τὴν ἔξω φαινομένην κατάστασιν , θεὸν διὰ τὴν ἀξίαν τὴν ἔνδον ὡς ἐν ναῷ τῇ ἀνθρωπότητι κατοικοῦσαν 0 .
καὶ οὐ παραιτοῦμαι λέγειν ἄνθρωπον , ἐπεὶ μη δὲ Παῦλος ἠρνήσατο ·
μεσίτης γάρ φησιν θεοῦ καὶ ἀνθρώπων , ἄνθρωπος Ἰησοῦς Χριστός .
καὶ θέλεις μαθεῖν ἀκριβῶς τὸν κύριον καλοῦντα ἑαυτὸν υἱὸν ἀνθρώπου ;
ἄκουε αὐτοῦ λέγοντος ·
τίνα με λέγουσιν οἱ ἄνθρωποι εἶναι τὸν υἱὸν τοῦ ἀνθρώπου ; .
Εἰ μὴ ἀληθῶς τὴν εἰκόνα τοῦ ἀνθρώπου ἀνέλαβεν ἣν ὁ διάβολος ἔφθειρε , διὰ τί καλεῖ υἱὸν ἀνθρώπου τὸν ἐξ ἡμισείας ἄνθρωπον ;
διὰ τί δέ , ἀδελφέ , εἰ τὸν νοῦν οὐκ εἶχεν , ἀλλὰ ἐκ ψυχῆς ἦν καὶ σώματος τὸ φαινόμενον ὄργανον , διὰ τί ὁ ἀπόστολος Ἀδὰμ τὸν σωτῆρα καλεῖ ;
Εἰ γὰρ μή ἐστιν ὁλόκληρος , οὐκ ἔστιν Ἀδάμ .
ὁ ἀπόστολος τὸν κύριον ἡμῶν Ἰησοῦν καὶ θεὸν διὰ τὴν ἀξίαν ὀνομάζει ·
χριστὸς γάρ φησι τὸ κατὰ σάρκα , ὁ ὢν ἐπὶ πάντων θεὸς εὐλογητός .
καὶ ἄνθρωπον διὰ τὴν οἰκονομίαν καλεῖ .
καὶ Ἀδὰμ αὐτὸν ὀνομάζει , ἵνα παραστήσῃ τὴν οἰκονομίαν .
ἐγένετο γάρ φησιν ὁ πρῶτος ἄνθρωπος Ἀδὰμ εἰς ψυχὴν ζῶσαν ·
ὁ δεύτερος Ἀδὰμ εἰς πνεῦμα ζωοποιοῦν 0 .
Εἰ μὴ ὅλον ἐνδέδυται τὸν Ἀδάμ , διὰ τί Ἀδὰμ καλεῖται ;
ἵνα δὲ πάλιν ἐξ ἑτέρας ἀποδείξεως ἐναργοῦς μάθῃς , ἀδελφέ , ὅτι ὅλος ἄνθρωπος ἀνελήφθη διὰ τῆς τοῦ κυρίου σαρκός , ἄκουε τοῦ Παύλου λέγοντος ·
τοῦτο εἰδότες ὅτι ὁ παλαιὸς ἡμῶν ἄνθρωπος ἐσταυρώθη 0 .
Εἰ μὴ ὅλος ἦν ἄνθρωπος , διὰ τί παλαιὸν αὐτὸν καλεῖ ἄνθρωπον ;
ἀλλὰ ταῦτα μὲν ἀρκούντως πρὸς τοὺς αἱρετικοὺς λεγέσθω .
ἡμεῖς δὲ πρὸς τὴν ἑαυτῶν εὐγένειαν ἐπανέλθωμεν .
Εὐγένεια δὲ ἡμῶν ἐστιν ἡ ἀποστολικὴ πίστις , τὸ ἀποστολικὸν ἐπάγγελμα .
ἡμεῖς πάντες νοῦν Χριστοῦ ἔχομεν .
Οἱ δὲ τὸν νοῦν ἀρνούμενοι ἄνθρωποί εἰσι κατεφθαρμένοι τὸν νοῦν , ἀδόκιμοι περὶ τὴν πίστιν .
Εἴη δὲ ἡμᾶς τοῖς ἀποστολικοῖς ὅροις ἐμμένοντας ἄχραντον φυλάξαι τὴν δοξολογίαν καὶ ἀποτειχίζειν μὲν τὰς ἀκοὰς τοῖς αἱρετικοῖς , εἰδέναι δὲ τῆς ἐκκλησίας τὸ φρόνημα , εἰδέναι δὲ τῆς πίστεως τὸ ἐπάγγελμα , εἰδέναι δὲ καὶ τοῦ βαπτίσματος τὸ μυστήριον , εἰδέναι τῆς πίστεως τὸ ἀξίωμα .
ἀξιώμεθα δὲ τῆς πίστεως ἵν ὥσπερ ἐβαπτίσθημεν οὕτω καὶ πιστεύωμεν , οὕτω καὶ δοξάζωμεν , τὴν ἀληθῆ δόξαν ἀναπέμποντες τῷ πατρί , καὶ τῷ ἁγίῳ πνεύματι , εἰς τοὺς αἰῶνας τῶν αἰώνων .
ἡ μὲν τῶν προηγουμένων ἀκολουθία ἐπὶ τὸν Νῶε καὶ πᾶσαν τὴν κατ αὐτὸν ὑπόθεσιν προσκαλεῖται τὸν λόγον καὶ βούλεται τῇ τάξει τὸν οἰκεῖον ἀποδοῦναι δρόμον .
τοῦτο γὰρ καὶ ὁ λόγος ἐπαγγέλλεται καὶ ὁ ὑμέτερος τῆς φιλομαθίας ζῆλος ἐκδέχεται .
ἐπειδὴ δὲ ὁ καιρὸς τῆς ἑσπέρας βραχύς , τὰ δὲ νοήματα πολλά , ἵνα μὴ τῇ τοῦ καιροῦ βραχύτητι δουλεύοντες τῶν νοημάτων τὸ πλάτος , εἰς ἑτέραν διάλεξιν ταμιευσάμενος ταύτην τὴν ὑπόθεσιν , σήμερον τῆς προφητικῆς ὑμῖν ἀπαρξώμεθα φωνῆς 0 .
σπείρατε εἰς δικαιοσύνην , καὶ τρυγήσατε καρπὸν ζωῆς .
ἀδικίας τέλος θάνατος , δικαιοσύνης τέλος ζωή 0 .
σπείρατε ἑαυτοῖς εἰς δικαιοσύνην , καὶ τρυγήσατε καρπὸν ζωῆς .
ὅρα πῶς , ὃ Ἀδὰμ ἀπώλεσεν , τοῦτο ἀποδέδοται .
ἐκωλύθη τότε ἅψασθαι τοῦ ξύλου τῆς ζωῆς καὶ ἔξω τοῦ παραδείσου ἐξεβληθη ·
κελεύεται μὴ ἅψασθαι τοῦ ξύλου , ἵνα δείξῃ ὁ θεὸς ὅτι ἐξέβαλε τὸν ἄνθρωπον οὐχὶ μισῶν , ἀλλὰ παιδεύων .
τρυγήσατε καρπὸν ζωῆς , ὡσεί τις ἔλεγεν ·
ἐκεῖνο ὃ Ἀδὰμ ἀπώλεσεν .
σπείρατε ἑαυτοῖς εἰς δικαιοσύνην , καὶ τρυγήσατε καρπὸν ζωῆς , ἐπειδὴ πᾶς ὁ σπείρων τῇ μὲν ὄψει σκορπίζει , τῇ δὲ ἀληθείᾳ συνάγει ·
τοῦ γὰρ σπόρου ἡ μὲν ὄψις σκορπίζοντος , ἡ δὲ δύναμις καὶ ἡ ἐπαγγελία συνάγοντος 0 1 ·
σκορπίζει γὰρ οὐχ ἵνα ἀπολέσῃ , ἀλλ ἵνα πλείονα συνάξῃ .
ἐσκόρπισεν , ἔδωκεν τοῖς πένησιν ·
ἡ δικαιοσύνη αὐτοῦ μένει εἰς τὸν αἰῶνα τοῦ αἰῶνος .
ἐξεβλήθη Ἀδὰμ τοῦ παραδείσου ·
βούλομαι γάρ τινα τῶν παραλειφθέντων νοημάτων ἀπαγγεῖλαι , ἅπερ ἡ τοῦ ἁγίου πνεύματος χάρις ταῖς γραφαῖς ἐνέθηκεν ·
ἀλλὰ συνέχομαι τῷ πλήθει τῶν νοημάτων .
ἐξεβλήθη Ἀδὰμ τοῦ παραδείσου , μᾶλλον δὲ ἀπεπέμφθη , ὁ θεὸς τῷ παραδείσῳ .
ὅρα τὸν θεὸν πανταχοῦ ἄλλα σχηματιζόμενον καὶ ἄλλα πραγματευόμενον .
ἔταξε τὰ χερουβὶμ σχήματι φυλάκων τῇ ἀληθείᾳ .
διὰ τί τὰ ἐτάγη 0 ;
ἡ φλογίνη ῥομφαία ἡ στρεφομένη οὐχ ἱκανὴ ἦν κωλῦσαι τὸν ἐπιχειροῦντα ;
ἀλλὰ ξένον ἐστὶν .
Εἴ τις τὴν , ὁρᾷ ἐν τοῖς ἀρραβῶνα τῆς ζωῆς .
Εἶδον γάρ φησιν τὰ ζῷα τὰ καὶ ὑπὸ τὰς πτέρυγας τῶν ἦν πρόσωπον λέοντος πρόσωπον ἀετοῦ πρόσωπον μόσχου πρόσωπον ἀνθρώπου .
τοίνυν τοῦ παραδείσου , ἵνα μὴ ἐκκόψῃ τῆς ἐλπίδος ὡς , ὄψις ἐνεγγυᾶτο αὐτῷ τὴν ἐλπίδα .
μὴ ἑαυτόν ἔκκοπτε τῆς ἐλπίδος ·
μὴ ἀπαγόρευε σου .
Οὐκ ἀπεβλήθης τοῦ παραδείσου ·
ὅρα τὴν εἰκόνα σου ἐν ἐμοὶ φυλαττομένην καὶ ὅρα τὸ θεῖον μυστήριον καὶ τὴν τοῦ θεοῦ διατύπωσιν .
ἐπελέξατο τῶν ἐν ἀνθρώποις ζῴων τὰ βασιλικώτατα ·
οὔ τε γὰρ ἐν τετραπόδοις ἔστιν βασιλικώτερον λέοντος , οὔ τε ἐν πετεινοῖς τοῦ ἀετοῦ , οὔ τε ἐν τοῖς γεωργικοῖς τοῦ βοός , .
ὁ βοῦς τὴν γεωργίαν , ὁ λέων τὴν βασιλείαν , ὁ ἀετὸς τὰ ὕψη τῆς εὐσεβείας , ὁ ἄνθρωπος τὸν λόγον τῆς θεοσεβείας 0 1 2 .
, ἀδελφοί , γράφεται ἐν γραφῇ ζῷα νοερὰ καὶ πνευματικὰ ὀφθαλμῶν γέμοντα .
καὶ ἵνα σοι ὡς ἐν εἰκόνι παραστήσω , εἶδες τοῦ ταῶνος τὰ ποικίλματα ;
Εἶδες ὀθαλμῶν εἰκόνας ἐν τῷ ὄρνιθι ;
ὅ πέρ ἐστιν ἐν ταῶνι ὄψις , τοῦτο ἐν τοῖς καὶ δύναμιν καὶ ἀληθῶς παμφαῆ ὄψιν εἰς κατανόησιν . 0 .
τὰ ἑρμηνεύεται τῇ Ἑβραΐδι φωνῇ πλῆθος γνώσεως .
θεὸς κάθηται .
ἐπειδὴ γὰρ σοφίᾳ ὁ θεὸς ἐντεθρόνισται καὶ θεοῦ θρόνος οὐδὲν ἕτερον ἐστιν ἢ σοφία , Ὁ καθήμενος ἐπὶ τῶν χερουβὶμ 0 .
ὅτι τοῦ θεοῦ θρόνος καὶ ἀνάπαυσις ἡ πολυόφθαλμος σοφία ἡ πάντα βλέπουσα , ἡ μηδὲν ἔχουσα τυφλόν , πάντα ἐρευνῶσα , καὶ τὰ ἄνω καὶ τὰ κάτω , ἡ ζητοῦσα τὰ παρόντα καὶ ἐρευνῶσα τὰ μέλλοντα , ἡ ἀγγέλων ἱστοροῦσα καὶ ἀγγελικὸν ὑποτιθεμένη λόγον , ἡ προφήταις καὶ ἀποστόλοις 0 1 .
καὶ ἦν τὰ γνώσεως .
καὶ τὰ ὀφθαλμῶν 0 .
Οὐδὲν γὰρ ἐν τῇ σοφίᾳ τυφλόν , οὐδὲν ἀργόν 0 .
ἡμῶν πᾶν σῶμα ἐκτὸς ὀφθαλμῶν τυφλόν ἐστιν ·
οὐδεὶς χειρὶ ὁρᾷ οὐ δὲ , ἀλλ λύχνῳ τοῦ ὀφθαλμοῦ φωτίζεται τὸ σῶμα τὸ ἐσκοτισμένον ·
ἐκεῖ αἱ νοεραὶ φύσεις ὅλαι δι ὅλου βλέπουσιν , ὅλος ἐστὶν ὀφθαλμός , ὅλος χείρ , ὅλος ἐργάτης , ὅλος σοφία .
τοῦτο γάρ ἐστιν καθήμενος ἐπὶ τῶν , ἀντὶ τοῦ ἐπαναπαυόμενος τῇ σοφίᾳ τῇ .
ὥσπερ γὰρ ἡμῶν τὰ σώματα ἀνάπαυσιν , οὕτως ἀνάπαυσιν καὶ τιμὴν παρέχουσιν οἱ θρόνοι 0 .
ὁ γὰρ θρόνος καὶ τιμῆς ἐστιν σύμβολον καὶ θεραπεία σωμάτων .
ἀλλ ἡμεῖς μὲν κάμνοντα τὰ σώματα παραμυθούμεθα τῇ τοῦ θρόνου προσκλήσει , αὐτός τε οὔ τε πάσχων οὔ τε πόνον ὑφιστάμενος , ἀλλὰ μένων καὶ τῇ σοφίᾳ ἐπαναπαυόμενος .
οὖν ἐπαναπαύεται ὁ θεός , ἣν καὶ θρόνον ὀνομάζει ἡ θεία γραφή ·
οἷον διὰ τοῦτο ἡ γραφὴ ἕνα εἶπεν θεοῦ θρόνον , ἀλλὰ πολλοὺς καὶ διαφόρους .
ὁ οὐρανός μοι θρόνος , ἡ δὲ γῆ ὑποπόδιον τῶν ποδῶν μου 0 1 .
Εἶπεν θεοῦ θρόνον ἐπ ἀνέμων .
λέγει γὰρ ὅτε ἡτοίμαζεν τὸν ἑαυτοῦ θρόνον , ἐπ ἀνέμων ἔχειν θρόνον πυρός ·
ὁ θρόνος αὐτοῦ φησι πῦρ φλέγον .
ποτὲ ἀνέμοις ἐντεθρόνισται , ποτὲ φλογί , ποτὲ οὐρανῷ , ποτὲ ψυχῇ φιλοθέῳ , ἵνα μὴ σωματικὸν ὑπονοήσῃς θρόνον .
Οὐδὲν περιγράφει τὸν θεόν , πάντα δὲ περιγράφεται ὑπὸ θεοῦ .
ὅτε Ἱερουσαλὴμ ἀκμάζουσαν εἶχε τὴν εὐσέβειαν , ὅτε εἶχεν καθαρὰν λατρείαν καὶ ἄδολον προσκύνησιν , ἐκάλουν αὐτὴν αἱ γραφαὶ θρόνον θεοῦ .
καὶ καλέσουσιν τὴν Ἱερουσαλὴμ θρόνον κυρίου .
ἔχει θρόνον , ἀλλ ὅπου εὕρῃ ἁγιότητος ἀνάπαυσιν , ἐκεῖ ἐντεθρόνισται .
ἐγὼ καὶ Παῦλον καὶ Πέτρον θρόνους οἶδα · ·
πᾶσαν ψυχὴν ᾗ ἐπαναπαύεται , θρόνον αὐτὴν 0 .
διὰ τοῦτο τὸ πνεῦμα τὸ ἅγιον , ὅτε τοῖς ἀποστόλοις ἐπεφοίτησεν , , ἁπλῶς εἶπεν ὅτι , ἀλλὰ φησι πυρὸς καὶ ἕνα ἕκαστον αὐτῶν 0 .
ὁρᾷς αὐτοὺς θρόνους γενομένους ;
ἔταξεν τοίνυν ὁ θεὸς Ἀδὰμ τὰ ἔχοντα τοῦ ἀνθρώπου τοῦ ἐξωσμένου τὴν ὄψιν , ἵνα μάθῃ ἔχει τὸν ἀρραβῶνα παρὰ τοῖς φυλάττουσιν . .
ἐννόησον Ἠλίαν πρὸ ἀναλήψεως προστάττοντα πυρί , ὃ ἦν φόβητρον Ἀδάμ .
ἀδὰμ ἡ φλογίνη ῥομφαία 0 ·
ἠλίας τὴν γῆν οἰκῶν προσέταττεν , κεραυνοὺς καὶ κατὰ τῶν ἀσεβῶν . . .
παρήκουσεν Ἀδὰμ καὶ τρέμει ·
ὑπήκουσεν Ἠλίας καὶ κελεύει πῦρ .
φλογίνη ῥομφαία διώκει τὸν Ἀδὰμ καὶ κάμινος πυρὸς δροσίζει τοὺς τρεῖς παῖδας .
διὰ τοῦτο ἀπέδωκεν ὁ θεὸς τοῖς ἁγίοις τὰ , ἵνα ἀπὸ τῆς τῶν κρειττόνων μετουσίας τὴν ἐλπίδα τῆς ἀρχαίας ἀνακλήσεως .
ἀπεκλείσθη τῷ Ἀδὰμ παράδεισος καὶ πιστεύεται κλεῖς .
ὅρα τίνος ἐξεβλήθη Ἀδὰμ καὶ πιστεύεται Πέτρος .
τί τοιοῦτον ἀπώλεσεν ἐκεῖνος , οἷον εὗρεν Μὴ ἐνεπόδισεν ἡ τῶν τόπων εὐτέλεια προστῆναι τῆς ἀρετῆς διόρθωσιν 0 ;
καὶ τί λέγω ;
ἀδὰμ ἐν παραδείσῳ καὶ κατακρίνεται διὰ παράβασιν , καὶ Ἰὼβ ἐπὶ κοπρίας στεφανοῦται δι ὑπομονήν ·
καὶ οὔ τε ἐκεῖνον ὁ παράδεισος ὠφέλησεν ἀσύμφωνον ἔχοντα τῷ τόπῳ τὸν τρόπον , οὔ τε τοῦτον ἔβλαψεν ἡ εὐτέλεια τοῦ τόπου τῷ τρόπῳ .
καὶ ἦν ἰδεῖν ξένα θαύματα τοῖς ἁγίοις παρεσχημένα .
καὶ βλέπε τοῦ θεοῦ τὴν ἀγαθότητα τοσαύτῃ ἀφθονίᾳ παρ αὐτῷ δώρων , ὅτι πολλὰ πολλοῖς χαρισάμενος ἑκάστῳ τῶν δωρηθέντων ἰδίαν ἀπέδωκεν χάριν .
μεγας ὡς ἀληθῶς καὶ μέγας ὁ μακάριος Ἠλίας ὁ ἅρματι πυρὸς ἀναλαμβανόμενος 0 .
θαυμαστοὶ οἱ τρεῖς παῖδες , οἱ φλόγα πατήσαντες καὶ ἐν θνητῷ σώματι ἀθανασίας ἐνέχυρα φέροντες 0 .
ὅταν ἴδω τὴν κάμινον δροσίζουσαν , θαυμάζω ·
ὅταν ἴδω τοὺς λέοντας φιμουμένους , ἐκπλήττομαι .
Οὔτε τὸ κάλλος τοῦ θαύματος τοῦ περὶ Ἀνανίαν , οὔ τε τοῦτο ἐκείνῳ παραχωρεῖ , οὔ τε ἐκεῖνο τούτῳ , ἀλλὰ ὅλα ἐκεῖνα λάμπει ·
καὶ οὐ δὲ ἓν ὑπὸ τοῦ ἑτέρου καλύπτεται .
καὶ ἵνα δείξῃ ὁ θεὸς ὅτι τὰς ἀρετὰς τιμᾷ , οὐ τὰ σώματα , ὅρα τί ποιεῖ .
δικαίου ἐκείνην τὴν ἡλικίαν ἡμῶν ταῖς ψυχαῖς , ἐν ᾗ ἐπολιτεύσατο .
Οὐδεὶς ἐξ αἰῶνος τὸν Ἰωσὴφ φαντάζεται ἐν διανοίᾳ γέροντα ·
ἔχεις τὴν συνείδησιν πως νέον ἀναζωγραφεῖ ἡ διάνοια , ἀπέθανεν ἑκατὸν δέκα ἐτῶν ·
ἀλλ ἐπειδὴ , μνημονεύεται μετ ἐκείνης τῆς ἡλικίας , μεθ ἧς τοὺς ἀγῶνας ὑπέμεινεν .
τίς ἐξ αἰῶνος ἀκούσας περὶ τοῦ Ἀβραὰμ νέον ὑπέλαβεν ἢ ἀνετυπώσατο χαρακτῆρα ;
ἆρα οὐκ ἐγένετο καὶ νεανίσκος , οὐ διῆλθεν πᾶσαν ἡλικίαν νεότητος ;
ἀλλ ἐπειδὴ οὐδὲν ἐμνημονεύθη ὧν ἐν νέᾳ ἡλικίᾳ ·
πέντε ἐτῶν ἀρξάμενον ἐκάλεσεν θεὸς , καὶ λοιπὸν συνεπολιτεύσατο ἐν τῷ γήρᾳ , γέροντα αὐτὸν πᾶσα διάνοια 0 .
ὡμοίως τὸν Ἰσαὰκ πάντες νέον γράφομεν , ἐπειδὴ οὐδὲν ἐμνημονεύθη ἕτερον .
τιμᾷ ὁ θεὸς τὴν ἡλικίαν , ἐν ᾗ τὰ τῆς ἀρετῆς ἔπραξαν οἱ ἅγιοι , οὐ τὰς ἄλλας ἡλικίας ἀτιμάζων , , ἐν αἷς τὰ τῆς ἀρετῆς 0 .
Εἰσῆλθον οἱ τρεῖς παῖδες εἰς τὴν κάμινον καὶ ἕως αἰῶνος ἀκούεται ὁ τριῶν παίδων ὕμνος .
ἆρα οὐ εἰς ἡλικίαν ; 0 ;
ἀλλὰ σιωπᾶται πᾶσα ἡλικία καὶ μνημονεύεται ἐκείνη , ἀφ ἧς ἔλαμψαν .
ὁ μέντοι Ἀδὰμ εὐθέως τέλειος 0 ·
οὐ γὰρ ἐχρῆν τὸ πρῶτον πλάσμα φανῆναι .
ἐξεβλήθη τοίνυν τοῦ παραδείσου , . ·
γῆ εἶ , καὶ εἰς γῆν , καὶ ὁ μὲν ζῶν νεκροῦται , οἱ δὲ ἀπόστολοι νεκροὺς ζωοποιοῦσιν . .
ἀπεκλείσθη τῷ Ἀδὰμ ὁ παράδεισος , τῷ δὲ Παύλῳ μετὰ τοῦ παραδείσου καὶ οὐρανὸς Οἶδα ἄνθρωπον πρὸ ἐτῶν δεκατεσσάρων  εἴ τε ἐν σώματι , εἴ τε ἐκτὸς τοῦ σώματος , οὐκ οἶδα , ὁ θεὸς οἶδεν  ὅτι ἡρπάγη εἰς τὸν παράδεισον καὶ ἡρπάγη ἕως τρίτου οὐρανοῦ 0 1 .
ὅρα πῶς τοῖς τέκνοις μείζονα ἀπεδόθη τὰ ἀξιώματα .
ἰησοῦς ὁ τοῦ Ναυὴ τὸ αἰσθητὸν πῦρ οὐ μόνον ἐχαλίνωσεν , ἀλλὰ καὶ τὸ οὐράνιον .
τρέ χοντα γὰρ τὸν ἥλιον καὶ τὸν ἴδιον διανύοντα δρόμον ἐπέσχεν φωνή , χαλινὸν αὐτῷ τὸν λόγον ἐπιβαλών .
ὡς γὰρ ἤμελλεν τροποῦσθαι τοὺς πολεμίους , ἤδη ἑσπέρα κατελάμβανεν , ἀτελὲς ποιοῦσα τὸ κατόρθωμα , ἵνα ἔμποδον μὴ γένηται ὁ δρόμος τοῦ ἡλίου τῷ τέλει τῆς νίκης , ἐθάρσησε καὶ λέγει ·
στήτω ὁ ἥλιος κατὰ Γαβαών .
ὅρα τὸ θαυμαστόν .
Αἰσχυνέσθωσαν αἱρετικοί ·
ὁ δοῦλος ἐκέλευσεν ἡλίῳ μὴ εὐξάμενος καὶ τὸν δεσπότην τῶν προφητῶν ὑπὸ τάξιν λειτουργίας ἄγουσιν καὶ λέγουσιν μηδὲν δύνασθαι τὸν Χριστὸν ποιεῖν μὴ ἱκετεύσαντα τὸν πατέρα .
στήτω ὁ ἥλιος .
καὶ ἔστη .
καὶ ὁ λόγος ἐγένετο χαλινὸς τῷ φωστῆρι , ἵνα μάθωσιν Ἕλληνες διαφορὰν πιστῶν καὶ ἀπίστων , ὅτι πιστοὶ τούτοις κελεύουσιν , οὓς σέβουσιν οἱ Ἕλληνες .
ἔταξεν ὁ θεὸς τὰ χερουβὶμ καὶ τὴν φλογίνην ῥομφαίαν τὴν στρεφομένην φυλάττειν τὴν ὁδὸν τοῦ ξύλου τῆς ζωῆς .
σπείρατε ἑαυτοῖς εἰς δικαιοσύνην , καὶ ὃ ἀπώλεσεν ἡ παράβασις εὗρεν ἡ τῶν ἀρετῶν κατόρθωσις .
ξένη δὲ ἡ τοῦ Ὡσηὲ ἱστορία 0 ·
αὕτη ἡ τοῦ προφήτου φωνὴ τῶν ἀσεβῶν ἐστιν σκάνδαλον , τῶν δὲ πιστῶν στήριγμα 0 .
ἀρχὴ λόγων κυρίου πρὸς Ὡσηέ 0 ·
καὶ εἶπεν κύριος πρὸς τὸν προφήτην ·
πορευθεὶς λάβε σεαυτῷ γυναῖκα πορνείας καὶ τέκνα πορνείας .
πόσους ἐθόλωσεν τῶν ἀπίστων αὕτη ἡ λέξις ;
πόσους εἰς ἀπορίαν ἤγαγεν τῶν ἀπίστων ἡ ἄγνοια ;
ὁ πιστός , εἰ καὶ βλασφημεῖν , ἀπορεῖ βλασφημεῖν .
καὶ ἔπρεπέ φησι στόματι ἁγίῳ καὶ προσκυνητῷ ἀρχὴν ποιήσασθαι προφητείας ἀπὸ βεβήλου ὀνόματος ;
πορευθεὶς λάβε γυναῖκα πορνείας .
ὁ τῆς σωφροσύνης εἰσηγητής , ὁ τῆς δικαιοσύνης κῆρυξ , ὁ μισῶν τὰ βέβηλα , ὁ τῆς καθαρότητος ἡμῖν ὑποθέμενος τὸν χαρακτῆρα , τῷ αὐτοῦ προφήτῃ τῷ μετὰ εὐσεβείας λατρεύοντι ὑπετίθετο λαβεῖν γυναῖκα πορνείας .
πολλοὶ γὰρ ἀγνοήσαντες εἰς ἀλληγορίαν τὸν λόγον κατήγαγον .
ἀλληγορία δὲ οὐκ ἔστιν , ἀλλὰ ἀληθείας ἱστορία .
ὅταν δὲ μάθῃς τὴν ὑπόθεσιν , εὑρίσκεις τὴν λύσιν .
πολλάκις δὲ ὡς ἔφθην εἰπών καὶ λέγων οὐ παύσομαι , ὅτι πάντων τῶν ἀπορουμένων λύσις ἡ τῶν προκειμένων ὑπόθεσις 0 .
Εἴωθεν ὁ θεὸς ἀπεικάζειν τὸν λόγον τῆς εὐσεβείας νυμφίῳ τὴν νύμφην νυμφευομένην καὶ ἑαυτῷ ἐνοικοῦντι καὶ ἐξ αὐτῆς τεκνογονοῦντι .
ὃ γάρ ἐστιν ἀνὴρ γυναικί , τοῦτο λόγος τῇ ψυχῇ , τίκτειν αὐτὴν παρασκεύαζων καὶ κύειν ἀλήθειαν 0 .
ζηλῶ γὰρ ὑμᾶς θεοῦ ζήλῳ ·
ἡρμοσάμην γὰρ ὑμᾶς ἑνὶ ἀνδρὶ παρθένον ἁγνὴν παραστῆσαι τῷ Χριστῷ .
ἐγὼ οὔκ εἰμι ὁ Χριστός , ἀλλὰ ἀπεσταλμένος εἰμὶ ἔμπροσθεν ἐκείνου .
ὁ ἔχων τὴν νύμφην νυμφίος ἐστίν , ὁ δὲ ἑστηκὼς καὶ ἀκούων χαρᾷ χαίρει διὰ τὴν φωνὴν τοῦ νυμφίου .
ἡ ἐμὴ χαρὰ πεπλήρωται .
ἐκεῖνον δεῖ αὐξάνειν , ἐμὲ δὲ ἐλαττοῦσθαι .
δόξα οἰκέτου ἡ τοῦ δεσπότου λαμπρότης 0 .
ἡ μὲν οὖν νέα διαθήκη οὕτως ἔδειξεν νυμφίου τάξιν ἔχοντα τὸν λόγον καὶ νυμφευομένην τὴν ψυχὴν καὶ πληροῦντα αὐτὴν θείων φυτευμάτων εἰς τὸ κυοφορῆσαι καρπὸν δικαιοσύνης .
ἐν δὲ τῇ παλαιᾷ διαθήκῃ σαφῶς εἰσάγει τὸν θεὸν λέγοντα τῇ συναγωγῇ ·
μνήσθητι ἡμερῶν νεότητός σου , ὅτι ἐξήγαγόν σε ἐκ γῆς Αἰγύπτου , καὶ εἶδόν σε γυμνὴν καὶ ἀσχημονοῦσαν ·
καὶ ἐνέδυσά σε ἱμάτια καὶ ἀνέτειλαν αἱ τρίχες τῆς κεφαλῆς σου , καὶ ἐγένου μοι εἰς γυναῖκα ·
καὶ ἐκατέλειπές με , καὶ ἐμοίχευσας τὸ ξύλον καὶ τὸν λίθον , καὶ ἐμοῦ ἐπελάθου , λεγει κύριος .
ὁ τοίνυν τοῦ θεοῦ λόγος ἀνήρ ἐστιν καὶ νυμφίος τῆς ψυχῆς , ὁμοίαν ἔχων τὴν συμπλοκὴν σωματικῷ γάμῳ .
ἀρχὴ σωματικοῦ γάμου ἐπιθυμία , ἀρχὴ τῆς κατὰ ψυχὴν νυμφαγωγίας ὁ φόβος 0 1 ·
ἐκεῖ ἐπιθυμία πρόδρομος γάμου , ὧδε φόβος πρόδρομος ταύτης τῆς ἁγίας κοινωνίας 0 1 .
διὰ τὸν φόβον σου , κύριε , ἐν γαστρὶ ἐλάβομεν , καὶ ὠδινήσαμεν καὶ ἐτέκαμεν πνεῦμα σωτηρίας .
ὅρα τὸν προφήτην τίκτονα .
ἀνήρ ἐστιν ὁ λέγων , ἵνα μὴ σωματικῆς ὕλης λάβῃς ὑποψίαν ·
ἀνδρὸς τὸ γεννᾶν , οὐ τὸ κυοφορεῖν καὶ τίκτειν 0 .
ἀναλαμβάνει ὁ ἄρσην καὶ φωνὰς πρεπούσας , ὅσον μὲν εἰς φύσεις σωμάτων οὐ παντί , ὅσον δὲ εἰς ψυχὴν παντὶ καὶ ἀνδρὶ καὶ γυναικί , καὶ λέγει 0 1 2 ·
τεκνία , οὓς πάλιν ὠδίνω , ἄχρις οὗ μορφωθῇ Χριστὸς ἐν ὑμῖν .
Οὕτως , ἀδελφοί , λέγεται τῆς γῆς ἀνὴρ ὁ ὄμβρος ·
ἐπειδὴ οὐχ οἷόν τέ ἐστιν ἄνευ ἀνδρὸς γεννῆσαι γυναῖκα κατὰ τὴν φυσικὴν ἀκολουθίαν οὔ τε γῆ ἄνευ ὄμβρου , ἡ θεία γραφὴ εἰσάγει τὸν ὄμβρον ἄνδρα τῆς γῆς 0 ·
ὥσπερ , ἐὰν ἔλθῃ ὑετὸς ἐξ οὐρανοῦ , οὐ μὴ ὑποστρέψῃ , ἕως ἂν μεθύσῃ τὴν γῆν , καὶ ἐκτέκῃ .
τίκτει γὰρ ἡ γῆ ἔχουσα σύζυγον καὶ ἄνδρα τὸν ὄμβρον .
γῆ γὰρ ἡ πιοῦσα τὸν πολλάκις ἐπ αὐτῆς ἐρχόμενον ὑετὸν καὶ τίκτουσα βοτάνην εὔθετον , δι οὓς καὶ γεωργεῖται 0 .
ὥσπερ οὖν , ὅταν ἀκούσῃς τίκτουσαν γῆν , οὐχ ὑπογράφεις ἐπιθυμίαν γάμου ἢ ὁμιλίαν , ἀλλὰ σωμάτων μὲν ἀκούσας λόγον σωμάτων ἀναγράφεις πάθη , ἀψύχου δὲ γῆς ἐκλαμβάνων τοκετὸν οὐδὲν ἀνθρώπινον παραλαμβάνεις , οὕτως ἔχε καὶ τὴν νύμφην τοῦ θείου λόγου .
φόβος ἐστὶν ὁ τὴν ψυχὴν νυμφεύων ·
διὰ τοῦτο καὶ ἀποτελεῖ γέννημα πνευματικὸν τὸ τικτόμενον .
ἐτέκαμέν φησιν πνεῦμα σωτηρίας .
ἐπειδὴ καὶ πνεῦμα συνελάβομεν , Τὸ γεγεννημένον ἐκ τοῦ πνεύματος πνεῦμά ἐστιν .
ἔγνως τὴν ἱστορίαν , λάβε λοιπὸν τῶν ἀμφιβαλλομένων τὴν λύσιν .
ὁ θεὸς εἶχεν τὴν συναγωγὴν ὥσπερ ὕπανδρον γυναῖκα ἔχουσαν ἄνδρα τὸν νόμον 0 .
ἐπόρνευσεν ἀπὸ τῆς εὐσεβείας καὶ περιπίπτει τῇ τῆς εἰδωλολατρείας μοιχείᾳ .
ὃ γάρ ἐστιν ἐπὶ γυναικὸς μοιχεία , τοῦτο ἐπὶ ψυχῆς εἰδωλολατρεία 0 .
ἐπεὶ οὖν εἰς πολλοὺς ἐξώκειλαν θεοὺς καὶ τὸν ὄντα καταλιπόντες τοὺς οὐκ ὄντας ἠγάπησαν , πολλάκις δὲ ὑπὸ τῶν προφητῶν πεισθέντες καὶ ἐπαγγελίας δεξάμενοι ἀγαθὰς καὶ ἀπειλὰς κακῶν οὐκ ἀνένευσαν ἀπὸ τῆς κακίας , ὁ θεὸς ἐν σχήματι πόρνης εἰσάγει τὴν τόλμαν τῆς Ἰουδαίων ἀγνωμοσύνης ·
λάβε σεαυτῷ γυναῖκα .
πρῶτον οὖν ἀθέμιτον τὸ πρᾶγμα 0 ·
οὐ γὰρ ἠθέλησεν ὁ θεὸς τὸν προφήτην πορνεῦσαι , ἀλλὰ τὴν πόρνην εἰς σωφροσύνην ἀγαγεῖν .
Οὐ γὰρ ἐκέλευσεν αὐτῷ , οὐ δὲ ἁπλῶς ἐπέτρεψεν ἑνωθῆναι τῇ πόρνῃ , ἀλλὰ λαβεῖν αὐτὴν ἀπὸ πορνείας καὶ ἑνῶσαι αὐτῷ εἰς γυναῖκα .
λάβε σεαυτῷ γυναῖκα καὶ τέκνα πορνείας , τουτ έστιν , εἰς τεκνογονίαν , μὴ εἰς χρῆσιν ἐπιθυμίας , ἀλλ εἰς γόνιμον γενέσθαι καὶ καρποὺς βλαστῆσαι τῶν προφητικῶν δογμάτων ἀξίους .
διὰ τί οὖν 0 ·
λάβε σεαυτῷ γυναῖκα ;
διότι ἐκπορνεύσασά φησιν ἐκπορνεύσει ἡ γῆ .
ἀντιπαρατίθησιν ἐκείνην τὴν πόρνην τῇ πορνείᾳ τοῦ λαοῦ τὴν ἀπὸ τοῦ θεοῦ .
καὶ πορευθεὶς ἔλαβεν Γόμερ ·
καὶ ἔδωκεν κριθῶν καὶ νέβελ οἴνου .
τίς ἦν χρεία ἢ ποία ὠφέλεια τῷ ἀναγινώσκοντι ἢ τῷ ἀκούοντι μαθεῖν ὅτι πόρνην ἔλαβεν ὁ προφήτης καὶ τὸν τρόπον καὶ τὴν ὑπόστασιν τοῦ μισθοῦ ;
ἁπλῶς εἰσάγει τὸν τοῦ μισθοῦ λόγον .
ἐπειδὴ γὰρ εὐτελὴς ἦν ἡ δόσις ἡ πείσασα τὴν πόρνην σωφρονεῖν καὶ μικρὸν μέτρον αἰδεσθεῖσα κριθῶν καὶ ὀλίγον μέτρον οἴνου δυσωπηθεῖσα , ἀπετάξατο πορνείᾳ καὶ συνετάξατο σεμνογαμίᾳ , κελεύει τοῦ μισθοῦ τὴν ποσότητα γραφῆναι , ἵνα ἐντρέψῃ τὴν ἀληθῶς πορνεύουσαν συναγωγήν , ὅτι ἡ μὲν ὀλίγῳ μέτρῳ δυσωπηθεῖσα ἀπέθετο τὴν πορνείαν καὶ ἠγάπησεν σεμνογαμίαν .